1.500 milljóna króna sektin sem Eimskip er gert að greiða vegna brota á samkeppnislögum er með þeim hæstu hér á landi. Formaður neytendasamtakana segir brotin aðför að neytendum.
Í tilkynningu frá Eimskip segir forstjóri félagsins að þetta séu vissulega þung skref að taka en með nýjum stjórnendum séu stjórnarhættir bættir. Þrátt fyrir neikvæðu fjárhagslegu áhrifin af sektinni var það mat stjórnar Eimskips að best væri fyrir heildarhagsmuni félagsins að ljúka málinu með sátt.
Sektin sem Eimskip greiðir er ein sú hæsta vegna samkeppnislagabrota hér á landi. Valitor þurfti að greiða hálfan milljarð árið 2016 fyrir að misnota markaðsráðandi stöðu sína. Hæstiréttur staðfesti niðurstöðu áfrýjunarnefndar samkeppnismála fyrir fimm árum vegna samráðs Olís, Skeljungs og Olíufélagsins, sem þurftu að greiða 1,5 milljarð króna í sekt.
neytendur treysta á virka samkeppni og allar tilraunir til að koma í veg fyrir hana er aðför að okkur neytendum.
Fyrr á árinu staðfesti Hæstiréttur 480 milljóna króna sekt sem Mjólkursamsalan þurfti að greiða fyrir tvö brot á samkeppnislögum.
Það er augljóst að þetta vandamál leynist víða en sem betur fer höfum við virkt og gott eftirliti með samkeppni. Þessi dæmi sem við höfum séð núna á þessu ári renna stoðum undir það að þetta er vissulega mjög stórt og alvarlegt vandamál.
Breki segir að stjórn Neytendasamtakana krefjist þess að stjórnvöld setji tafarlaust af stað vinnu til að bæta úr úrræðaleysi neytenda og breyta lögum.
Í tilkynningu frá Samkeppniseftirlitinu segir að ætluð brot Samskipa séu enn til rannsóknar.
Sektin sem Eimskip þarf að greiða vegna samkeppnisbrota er með þeim hæstu hér á landi. Formaður Neytendasamtakanna fagnar því að hér sé virkt Samkeppniseftirlit.